কবীর চৌধুরী: হ্যাঁ। এটা আমার জীবনের অন্যতম সৌভাগ্য আমি বলবো। তার সঙ্গে পরিচিত হওয়া এবং তারপরে জীবনসঙ্গিনী হিসাবে তাকে পাওয়া। তিনি পড়াশুনা করেছেন কলকাতায়, ফলিত রসায়নে পড়াশুনা করেছেন এবং তার সৌভাগ্য হয়েছে আচার্য প্রফুল্লচন্দ্রের সঙ্গে থাকার। তিনি তখন ক্লাস নিতেন না কিন্তু বিশ্ববিদ্যালয়ের একটি অংশে তাঁর থাকার ঘর ছিল। তিনি প্রতিদিন আসতেন এবং আমার স্ত্রীকে খুব স্নেহ করতেন। একটি মুসলমান মেয়ে সেই ১৯৪২/৪৩ সালে ফলিত রসায়ন নিয়ে এম. এস. সি. পড়ছে, এটা তাঁকে খুব আনন্দ দিতো।